महानिदेशक टेडरोस ग्रेवियेसस ने ट्वीट किया कि भारत की पहल आयुष्मान भारत या सार्वभौम स्वास्थ्य कवरेज से काफी प्रभावित हूं। प्रधानमंत्री नरेन्द्र मोदी, आपको इस पहल के लिये धन्यवाद। उन्होंने अपने ट्वीट में मुलाकात के लिये स्वास्थ्य मंत्री जे पी नड्डा को भी धन्यवाद दिया। विश्व स्वास्थ्य संगठन के महानिदेशक को धन्यवाद देते हुए स्वास्थ्य एवं परिवार कल्याण मंत्री जे पी नड्डा ने कहा कि स्वास्थ्य सेवा को वहनीय और सभी की पहुंच के दायरे में लाना प्रधानमंत्री नरेन्द्र मोदी की सोच रही है। उन्होंने कहा कि आपको इन शब्दों के लिये धन्यवाद ।